
Az egyetemisták, a szüleik 
és a zsidó-nem zsidó vegyesházasság 

Ismeretes 1 , hogy’ a társadalmi csoportok közötti kapcsolatok 
mértékének kiváló mérőszáma a csoportok exogám, illetve endogám 
jellege, azaz, hogy’ mennyire kötnek az egyes csoportok tagjai 
egymással házasságokat. Tehát pl, az elsöprő többségben nem 
zsidókból álló népesség zsidókkal. Természetesen a házaspár 
kiválasztása - vagy’ annak a körnek a kijelölése, ahonnan a házasfél 
választása egyáltalán felmerül - mindig társadalmilag specifikus 
(Bukodi, 2000; Karády, 1993)■ 

A huszadik században e témakörben két jelenség erősödött meg. Egyrészt a szeku¬ 
larizáció következtében kiveszőben vannak azok a súlyos vallási tilalmak, illetve 
tisztán vallási motivációjú diszpreferenciák, amelyek egy nem szekuláris társada¬ 
lomban a vegyesházassághoz kötődnek. Míg a tizenkilencedik században még egyértel¬ 
műen filoszemita, vagy felekezeti gyűlölködéstől mentes közegben is igen kicsi volt 
annak valószínűsége, hogy hívő katolikus, illetve protestáns emberek egymással házas¬ 
ságot kössenek, annak pedig még kisebb, hogy zsidóval kössenek házasságot, a modern 
korban a zsidóval köthető házasság filoszemita közegben tisztán vallási szempontból, 
még mélyen vallásos keresztény közegben is problémamentessé vált. A vegyesházasság¬ 
tól való elzárkózás a modern korban nemcsak a szekularizáció miatt csökkent, hanem 
azért is, mert a második világháború óta a nagy keresztény egyházak sem vállalják fel 
(hivatalosan legalábbis) a keresztény-zsidó házasságok helytelenítését. Ha tehát valaki 
egy zsidóval kötendő házasságot nem tart a maga számára elfogadhatónak, sokkal kevés¬ 
bé valószínű, hogy ezt pusztán antiszemitizmustól független vallási meggyőződésből 
teszi, mint ötven vagy száz évvel ezelőtt. 

Másodsorban az úgynevezett „romantikus házasság” mint társadalmi norma teret nyert 
az üzleti vagy szövetségi motivációjú házasság elképzelésével szemben. (Nem arról van 
szó természetesen, hogy minden házasság mögött szerelmet kellene keresnünk, vagy ne 
lenne szempont a másik fél egzisztenciális helyzete, de arról igen, hogy a házasságról 
és a párválasztásról szóló beszéd során a vonzalom, a szeretet, a szerelem szükséges fel¬ 
tételként fogalmazódik meg.) Ennek következtében az arra a kérdésre adott válaszban, 
hogy kit (mely csoport tagját) nem tart valaki a maga számára alkalmas házasfélnek, 
napjainkban domináns szerepet játszik az a megfontolás, vagy benyomás, hogy az adott 
csoporthoz tartozó embereket általában nem kedveli, nem szereti valaki, nem szerelmes 
beléjük, nem vonzódik hozzájuk stb. Legalábbis annyira semmiképpen sem, hogy a 
környezete esetleges rosszallását legyőzve egy kapcsolatot társadalmilag értelmezendő 
házassággá, élettársi viszonnyá változtasson. 

Első megközelítésben tehát: azok a filoszemiták, akik házasodni is készek zsidókkal. 
A kijelentésben persze egy megszorító megjegyzést máris kell tennünk: vannak olyanok, 
akik univerzalista alapon állnak. Akiknek önképével egyszerűen nem fér össze, hogy bár¬ 
mely csoporttal való házasságot csoport-előítélet alapján eleve elutasítsanak. Róluk nem 
jelenthetjük ki egyértelműen, hogy „aktívan szeretik” a zsidókat, hiszen egy részük nem 

fontolja meg külön-külön, hogy egy cigánnyal, muszlimmal, amerikaival vagy zsidóval 
kötött házasságot elképzelhetőnek tart-e, hanem automatikusan, elvi alapon igennel vála¬ 
szol. Ez az univerzalizmus társadalmilag a konkrét hazai közegben semmiképpen nem 
állítja szembe egymással a két csoport tagjait - nevezzük az egyiket mérlegelőknek, a 
másikat univerzalistának - , hiszen, ellentétben a deklaráltan filoszemita, de némely 
képviselőjében színes bőrüekkel szembeni előítéleteket elfogadni, gerjeszteni látszó 2 
északnyugat-európai szélsőjobboldallal, Magyarországon nincs olyan politikailag aktí¬ 
van szervezett csoport, mely egyszerre fejtené ki aktivitását az antiszemitizmus ellen és 
más csoportok diszkriminációja mellett. 

Természetesen az előítéletesség, az interkulturalitás elutasítása társadalmilag sziszte¬ 
matikus: minden felmérés azt mutatja, hogy az életkorral és az iskolai végzettséggel min¬ 
denképpen összefügg. (Az iskolai végzettséggel még azon a módon is, hogy az iskolá¬ 
zottabb emberek talán inkább bírnak tudomással arról, hogy csoportmegnevezés alapján 
elutasítani a házasságkötést bizony szégyellnivaló, nagyobb valószínűséggel füllentenek 
tehát a kérdezőbiztosnak is - bár e szempont vélhetőleg fokozatosan veszít érvényéből, 
ahogy a gyülöletbeszéd mindinkább elfogadottá válik társadalmunkban.) Az életkor és 
az iskolai végzettség olyan erős magyarázó körülmények, hogy finomabb elemzésre 
alig-alig lehet sort keríteni (Erős, 2007; Kovács, 2007). 

Célszerű tehát - még ha elemzésünk érvényét ezzel korlátozzuk is - egy viszonylag 
homogén életkori és iskolázottsági csoportot keresni, ami mégis elég nagy ahhoz, hogy 
a belső osztóvonalak által megmutatott különbségek szignifikánsak legyenek. Ha van 
mód annak mérlegelésére, hogy melyik legyen ez a csoport, akkor figyelembe vehetjük 
azt a szempontot, hogy a mai magyar zsidóság minden jelzés szerint az iskolázott réte¬ 
gek körében lelhető fel (még nagyobb arányban, mint a Holokauszt előtt), nem túlzottan 
lenne célszerű például idősebb falusi emberek rokonszenve felől tudakozódni, hiszen 
az ő filo-, illetve antiszemitizmusuk valójában csak a zsidókról szóló képzeteknek szól¬ 
hat. A másik szempont, hogy, mivel a rokonszenvet éppen a házassággal kapcsolatban 
akaijuk mérni, célszerű viszonylag fiatalabb csoportot keresni, hiszen az évtizedek óta 
egy konkrét házasságban élő ember számára az „Elfogadnám házastársnak, élettársnak” 
kijelentés teljesen más helyi értékű, mint azoknak, akik éppen párválasztási élethelyzet¬ 
ben vannak, akik magukban, illetve közvetlen referenciacsoportjukban időről időre akár 
tematizálják is, hogy milyen szempontok alapján választanak párt, illetve kiket zárnak ki 
a tájékozódási körből. 

Ennek a szempontcsoportnak az alapján hihetetlenül hasznosnak kell minősítenünk 
az egykori Oktatáskutató Intézet által elsős egyetemisták-főiskolások körében folytatott 
kutatást, melyet Lukács Péter vezetett 2002-ben. Ebben ugyanis szerepelt a követke¬ 
ző kérdés: „88. Milyen legközelebbi viszonyt fogad el a felsorolt népek, népcsoportok 
egy-egy tagjával?” (1. táblázat) 

1. táblázat. Milyen legközelebbi viszonyt fogad el a felsorolt népek, népcsoportok egy-egy tagjával? 



Elfogadnám 

házastársnak, 

élettársnak 

Családomba 

fogadnám 

Elfogadnám 

lakótársnak 

Elfogadnám 

munkatársnak 

Elfogadnám 

szomszédnak 

Egy városban- 

faluban laknék 

vele 

Egy országban 

se laknék vele 

K 

1 — Németek 

i 

2 

3 

4 

5 

6 

7 

0 

2 - Romák 

i 

2 

3 

4 

5 

6 

7 

0 

3 — Osztrákok 

i 

2 

3 

4 

5 

6 

7 

0 

4 - Zsidók 

i 

2 

3 

4 

5 

6 

7 

0 

5 — Szlovákok 

i 

2 

3 

4 

5 

6 

7 

0 

6— Románok 

i 

2 

3 

4 

5 

6 

7 

0 

7 — Amerikaiak 

i 

2 

3 

4 

5 

6 

7 

0 

8 — Kínaiak 

i 

2 

3 

4 

5 

6 

7 

0 

9 — Szerbek 

i 

2 

3 

4 

5 

6 

7 

0 

10 — Franciák 

i 

2 

3 

4 

5 

6 

7 

0 

11 — Oroszok 

i 

2 

3 

4 

5 

6 

7 

0 

12 - Arabok 

i 

2 

3 

4 

5 

6 

7 

0 


Ezt az úgynevezett Bogardus-skálát ( Bogardus , 1926) - ennek az adatfelvételnek a 
vonatkozásában - még nem értékelte a kutatás. 

A legfontosabb adat, hogy a 4562 elsős hallgató 21,2 százaléka jelentette ki, hogy egy 
zsidót elfogadna házastársnak, élettársnak. 3 S e 21,2 százalék több mint kétharmada nem 
univerzalista alapon adott választ, azaz legalább egy csoportot megjelölt, akivel nem 
házasodna, míg a zsidókkal igen. 

Természetesen, ha iskolázott csoportból vesszük a mintánkat, akkor a véletlenszerű 
felvételbe is nagyobb valószínűséggel fognak beleesni zsidók, vagy legalábbis olyan sze¬ 
mélyek, akiknek a felekezeten kívülisége mögött valamiféle zsidó háttér nem zárható ki, 
tehát külön is célszerű megvizsgálnunk a valamely keresztény felekezetbe jegyzetteket, 
akinél persze nem zárható ki, hogy a szülők vagy a nagyszülők nemzedékében jelen van 
egy keresztény-zsidó házasság, de azért az bizonyos, hogy az ő közegükben egy zsidó 
házasfél potenciális elfogadása sokkal nagyobb valószínűséggel jelenti a „szeretem a 
zsidókat, noha én semmilyen értelemben nem vagyok az” gondolatát, mint a „szeretem a 
zsidókat, hiszen magam is zsidó ősöktől származom” gondolatát. 

A továbbiakban megpróbáljuk - részlegesen - leírni, hogy ezen a bizonyos elsős hall¬ 
gatói népességen belül melyek azok a tényezők, amelyek valószínűsítik, hogy valaki 
elképzelhetőnek tartsa, hogy zsidóval házasodjék. Ebben az értelemben tehát az a kér¬ 
dés: kik szeretik „jobban” a zsidókat 4 , mint mások, s nem az, hogy kik szeretik jobban a 
zsidókat, mint másokat. 

Három legfontosabb előfeltevésünk az lehet, hogy e fiatal embereknél, saját nemük, a 
családi háttér, annak szociokulturális jegyei, illetve közvetlen környezetük, kortárs refe¬ 
renciacsoportjuk a meghatározó. 

1. táblázat. A hallgató neme és a zsidókkal való házasság elfogadása 



zsidót hazas társnak 1 




, 00 Zsidót nem 

1,00 Zsidót elfő- 

2,00 Bárkit elfő- 

Összesen 



fogadna el, vagy 

gadna házastárs- 

gadna házastárs- 




nem válaszolt 

nak, élettársnak 

nak, élettársnak 


k5 Neme 

1 férfi 

1628 

298 

119 

2045 



79,6% 

14,6% 

5,8% 

100,0% 


2 nő 

1967 

380 

170 

2517 



78,1% 

15,1% 

6,8% 

100,0% 

Összesen 

3595 

678 

289 

4562 


78,8% 

14,9% 

6,3% 

100,0% 


A hallgatólányokat mindkét elfogadó csoportban magasabb arány jellemzi az átlagnál. 
De míg a lányok univerzalista értelemben 1,16-szor 5 elfogadóbbak, mint a fiúk, addig 
a speciálisan zsidókra vonatkozó elfogadás elhanyagolható, 1,03-szoros. 6 Jelenleg tehát 
nem bizonyítható, hogy a fiatal értelmiségi nők jobban szeretnék a zsidókat, mint a fiatal 
értelmiségi férfiak. 

A család szociokulturális hátterét leginkább az iskolai végzettséggel, foglalkozással, 
lakóhellyel mérhetjük. 


2. táblázat. A hallgató apjának iskolai végzettsége és a zsidókkal való házasság elfogadása 



, 00 Zsidót nem 
fogadna el, vagy 
nem válaszolt 

1,00 Zsidót elfo¬ 
gadna házastárs¬ 
nak, élettársnak 

2,00 Bárkit elfo¬ 
gadna házastárs¬ 
nak, élettársnak 


N 

,00 NT/NV 

77,9 

15,3 

6,8 

100 

796 

1,00 általános iskola 

81,4 

12,0 

6,6 

100 

167 

2,00 szakmunkásképző 

83,2 

12,1 

4,7 

100 

915 

3,00 szakközépiskola 

79,8 

14,6 

5,6 

100 

425 

4,00 gimnázium 

83,0 

12,5 

4,5 

100 

336 

5,00 technikum 

80,1 

13,7 

6,1 

100 

539 

6,00 főiskola 

78,0 

15,3 

6,7 

100 

626 

7,00 egyetem 

71,2 

19,9 

8,8 

100 

758 

Összesen 

78,8 

14,9 

6,3 

100 

4562 


Általánosságban azt mondhatjuk, hogy az apa iskolai végzettségével együtt növekszik 
annak valószínűsége, hogy valaki univerzalista vagy specifikus módon szeresse a zsi¬ 
dókat. De azért néhány megjegyzést érdemes tenni. Az általános iskolai végzettségű 
apák gyerekei nem alulreprezentáltak a zsidókat szeretők között. Más felsőoktatási fel¬ 
mérésben is láthatjuk, hogy a legalacsonyabb iskolázottsági hátterű csoport (éppen mert 
igen kis eséllyel kerül be a felsőoktatásba, ez esetben pl. a hallgatók alig 3,7 százalék 
a tartozik ide!) attitűdjeiben (nyilván kompenzációként is) nem annyira az alacsonyan 
iskolázottak zömét jelentő szakmunkásság gyermekeit követi, hanem a némileg maga¬ 
sabb csoportokét. Azt sem zárhatjuk ki, hogy a legalacsonyabban iskolázott csoportban 
már nagyobb arányban fordulnak elő roma szülők gyerekei, akik megtapasztalván a tár¬ 
sadalmi előítéletességet, maguk kevésbé szeretnének előítéletesnek mutatkozni - de ezt 
a hipotézist azért más kutatásokkal célszerű ellenőrizni. 

A másik figyelemreméltó körülmény, hogy a gimnáziumot végzett apák kevésbé neve¬ 
lik univerzalistának is, zsidóbarátnak is gyermekeiket, mint a szakközépiskolát végzettek. 
Más felmérések is mutatják, hogy az iskolázottsági „rangsor” a gimnázium és szakközép- 

iskola vonatkozásában fordított a várthoz képest (Nagy, 2004). Ennek oka lehet, hogy a 
gimnáziumi végzettség - férfiak számára - mindenképpen valamiféle befejezetlenséget, 
valamiféle kudarcosságot jelent: a felsőoktatás, az értelmiségi lét felé megindult, de meg¬ 
akadt attitűdöket. A szakközépiskolát végzettek viszont általában sikeresebbek. 

A harmadik figyelemreméltó tény, hogy az igazi töréspont nem a felsőoktatás határán 
van. A főiskolát végzett apák gyermekei alig 1,1-szer, illetve 1,2-szer jobban kedvelik 
zsidókat (Nagy, 2004), mint a két középiskolatípust végzettek gyermekei, ezzel szemben 
az egyetemet végzett apák gyermekei 1,3-szer annyira, mint a főiskolát végzettekéi, és 
1,4-szer, 1,6-szer annyira, mint a két középiskolatípusban végzetteké. 


2. táblázat. A hallgató anyjának iskolai végzettsége és a zsidókkal való házasság elfogadása 



, 00 Zsidót nem 
fogadna el, vagy 
nem válaszolt 

1,00 Zsidót elfo¬ 
gadna házastárs¬ 
nak, élettársnak 

2,00 Bárkit elfo¬ 
gadna házastárs¬ 
nak, élettársnak 


N 

,00 NT/NV 

77,4 

15,6 

7,0 

100 

743 

1,00 általános iskola 

80,7 

15,2 

4,2 

100 

264 

2,00 szakmunkásképző 

81,7 

12,2 

6,2 

100 

502 

3,00 szakközépiskola 

82,0 

11,0 

7,0 

100 

661 

4,00 gimnázium 

83,6 

12,0 

4,4 

100 

767 

5,00 technikum 

76,8 

15,5 

7,7 

100 

271 

6,00 főiskola 

77,8 

16,3 

5,9 

100 

861 

7,00 egyetem 

68,2 

23,1 

8,7 

100 

493 

Összesen 

78,8 

14,9 

6,3 

100 

4562 


Az anyák iskolázottsága és a filoszemitizmus között szintén hasonló összefüggéseket 
figyelhetünk meg, leszámítva hogy a gimnáziumot végzettek gyerekei szabályosan 
belesimulnak a szakközépiskolát, illetve a technikumot, főiskolát végzettek gyerekei 
közé. Az egyetemi végzettség az átlagnál 1,6-szer nagyobb filoszemitizmust és 1,4-szer 
nagyobb univerzalista attitűdöt okoz. A különbség itt is valamivel nagyobb az egyetem 
és a főiskola világa, mint a főiskola és az érettségizettek világa között. 

Úgy tűnik tehát, hogy a filoszemitizmus az iskolázottsági középrétegekben a szakkö¬ 
zépiskolát végzett apák és gimnáziumot végzett anyák gyermekeinél, az értelmiségben 
viszont az egyetemi csoportban található fel leginkább. A kérdőív a kulturális ősiséget 
is vizsgálta, a négy nagyszülő iskolai végzettségére kérdezve rá. A skála itt egyszerűbb 
volt, a szakközépiskola-gimnázium-technikum azonos értéken szerepelt. így a rangsor 
szépen, egyenletesen alakul. A leginkább - mintegy másfélszeresen - az egyetemet vég¬ 
zett nagyapák unokáinak filoszemitizmusa nyilvánvaló. Az egyetemet végzett nagyapa 
- egyetemet végzett apa kombináció az átlagot 1,75-szor meghaladó filoszemitizmust és 
1,29-szoros univerzalizmust eredményez: közel 26 százalékuk fogadott volna el zsidó 
házasságot, s további 8 százalék bármilyet. 

Az iskolázottsági skálához képest a foglalkozási, sőt a területi mutatók sem mutatnak 
erős és nem várt összefüggéseket, nem így a család felekezeti hátterét bemutató kérdés 
(3. táblázat). 

3. táblázat. A hallgató felekezetbe jegyzése és a zsidókkal való házasság elfogadása 



, 00 Zsidót nem 
fogadna el, vagy 
nem válaszolt 

1,00 00 Zsidót 
elfogadna házastárs¬ 
nak, élettársnak 

2,00 00 

Bárkit elfogadna 
házastársnak, 
élettársnak 

Össze¬ 

sen 

N 

Nincs válasz 

93,1 

1,7 

5,2 

100 

58 

1 római katolikus 

80,4 

13,3 

6,3 

100 

2309 

2 református (kálvinista) 

82,4 

12,5 

5,1 

100 

805 

3 evangélikus (lutheránus) 

71,4 

20,0 

8,6 

100 

175 

4 izraelita (zsidó) 

25,0 

45,0 

30,0 

100 

20 

5 görög keleti (ortodox) 

73,9 

17,4 

8,7 

100 

23 

6 görög katolikus 

92,3 

6,6 

1,1 

100 

91 

7 egyéb 

66,7 

22,8 

10,5 

100 

57 

8 nem keresztelték 
meg/egyik felekezetbe se 
jegyezték be 

71,7 

21,4 

6,8 

100 

938 


78,6 

15,1 

6,3 

100 

4476 


A legfontosabb, jól látható osztóvonal, hogy a felekezetbe be nem jegyzettek az átlag¬ 
nál 1,4-szer jobban kedvelik a zsidókat, s 1,1-szer univerzalistábbak is, mint az átlag. 
Nemcsak arról van tehát szó, hogy a szekuláris nevelés univerzalistává tesz, hanem arról 
is, hogy kifejezetten zsidóbaráttá. (Természetesen ebben a csoportban rejtőzik a szeku¬ 
larizált zsidó népesség is, tehát az adat nem feltétlenül a szekularizáció fdoszemitizáló 
hatását mutatja.) 

Ha most az összességében kevésbé zsidóbarát és kevésbé univerzalista felekezeties 
hátterű tömböt szétbontjuk, további összefüggésekre derül fény. 

Legkevésbé kirekesztőnek a kis felekezetekbe bejegyzettek bizonyulnak, mindenek¬ 
előtt az „egyéb” jelzésüek, akiknek a legnagyobb része - általános vallásszociológiai 
ismereteink szerint - zömében a Hit Gyülekezetéhez vagy más kis keresztény feleke¬ 
zetekhez tartozhat. A kicsik közé tartozik a görögkeleti felekezetű csoport is, melynek 
a zsidóktól való történelmi távolsága, illetve alacsony modernizációs szintje egyaránt 
valószínűtlenné tenné, hogy úgy filoszemitizmusuk, mint univerzalizmusuk az átlagot 
meghaladja. A magyarázatot több körülmény együttállásában találhatjuk meg: 

Trianonnal elcsatolódott a legiskolázatlanabb román és szerb népesség jó része. Azok 
maradtak, akik valamilyen oknál fogva már korábban Budapestre, vagy a Trianon utáni 
magyar területekre költöztek, s megtalálták a számításukat, vagy legalábbis annyira 
integrálódtak, hogy Nagy-Románia vagy a Szerb-Horvát-Szlovén Királyság vonzása, 
illetve az 1920 utáni magyar nacionalizmus taszítása ellenére is itt maradtak. Soraikban 
valószínűleg a komolyabb vállalatok vezető-elitje s az alapvetően nem etnikai piacon 
mozgó értelmiségi csoportok felülreprezentáltak voltak. Ma köztünk élő unokáik, sőt 
dédunokáik nagy valószínűséggel kerülnek a diplomás elitcsoportokba. 

A görögkeleti mivolt minden más felekezeti markernél jobban kötődik a köztudatban 
- s nyilván az érintettek tudatában is - a román, illetve szerb mivolthoz. A magyaror¬ 
szági román és szerb népesség elég nagy asszimilációs nyomásnak volt - és bizonyos 
értelemben van - kitéve. Az etnikumok közötti előítéleteket mérő valamennyi kutatás 
a magyar közvélemény meglehetősen masszív román- és szerbellenes attitűdjét mutat¬ 
ta ki, melyet éppúgy magyarázhatunk történelmi okokkal, mint a rendszerváltás előtti 
és utáni romániai és szerbiai etnopolitikai fejleményekkel. Ennek alapján logikusan 
feltételezhető, hogy a görögkeletinek született személyek - összehasonlítva az azonos 
mértékben iskolázott csoportok átlagával - nagyobb arányban hajlamosak erről a „mar- 

kerről” lemondani, azaz a görögkeletinek 
született népesség „felekezetfelejtése” rela¬ 
tíve nagyobb az átlagnál. (Ezt igazolja az 
1949-es és 2001-es népszámlálás összeve¬ 
tése is.) Ugyanakkor, mint minden kisebb¬ 
ségi csoportnál, megindul az értelmiségiek 
körében az etnikai tudatosodás reneszánsza. 

A felekezetfelejtés a görögkeletiek töme¬ 
geinél és etnikai tudatosodás a görögkeleti 
értelmiségieknél együttesen valószínűsítik, 
hogy a görögkeleti hátterű egyetemisták a 
modernebb csoportokhoz lesznek hasonla¬ 
tosak. 

Igen kis népességekről van szó, tehát 
még egy kisméretű immigráns csoport min¬ 
tába kerülése is számíthat. Ilyen immigráns 
csoport a szocialista korszakban ide érke¬ 
zett görögök. Noha egy történetileg szél¬ 
sőbaloldali gyökerű népességről van szó 
(emigrációjuknak épp baloldali mivoltuk 
volt az oka), a görögkeleti mivolt a görög 
nemzeti öndefinícióban - minthogy a török- 
ellenes szabadságküzdelmek kezdetétől az 
első Balkán-háborúig egybeesett a nemzeti 
függetlenségi küzdelmek főirányával, sőt 
a görögkeleti egyház ma is államegyház, a 
görög törvények ma is büntetik a prozelitiz- 
must - igen fontos szerepet játszik. Ennek 
az immigráns, s meglehetősen iskolázott 
népességnek mint háttérnek és referencia- 
csoportnak is szerepe lehet abban, hogy a 
vizsgált népesség alig fél százalékát jelentő 
görögkeletiek sorában magas a filoszemiták 
és univerzálisok aránya. 

Történelmi ismereteinket alátámasztja, 
hogy a nagy keresztény felekezetek gyer¬ 
mekei közül az evangélikusok a leginkább 
univerzalisták és leginkább zsidókedvelők. 

A katolikus és református hátterű népesség igen közel van egymáshoz: a katolikusok 
kissé nagyobb arányban univerzalisták is, zsidókedvelők is. Ennek legfeljebb azt a 
magyarázatot adhatjuk, hogy a hallgatók születésekor - a korai nyolcvanas években - a 
református hátterű középnemzedék már igen szekularizált. Tehát a történelmileg refor¬ 
mátus hátterű családok gyerekei nagyobb valószínűséggel kerülhettek a nem bejegyzett 
kategóriába, mint a katolikus hátterű családok gyerekei - aki pedig reformátusként beje¬ 
gyeztetett (s erről húsz évvel később tudomással is bír), az a tradicionalistább református 
családok gyermeke. 

Célszerű még azt is ellenőriznünk, hogy a filoszemitizmusra fentebb az átlagnál nyitot- 
tabbnak látszó egyetemi diplomás szülői közeg felekezeti jelzéssel megragadható belső 
tagoltsága milyen. 


Történelmi ismereteinket alátá¬ 
masztja, hogy’ a nagy keresz¬ 
tény felekezetek gyermekei 
közül az evangélikusok a legin¬ 
kább univerzalisták és legin¬ 
kább zsidókedvelők. A katolikus 
és református hátterű népesség 
igen közel van egymáshoz: a 
katolikusok kissé nagyobb 
arányban univerzalisták is, zsi¬ 
dókedvelők is. Ennek legfeljebb 
azt a magyarázatot adhatjuk, 
hogy’ a hallgatók születésekor 
- a korai nyolcvanas években - 
a református hátterű középnem¬ 
zedék már igen szekularizált. 
Tehát a történelmileg reformá¬ 
tus hátterű családok gyerekei 
nagyobb valószínűséggel kerül¬ 
hettek a nem bejegyzett kategó¬ 
riába, mint a katolikus hátterű 
családok gyerekei - aki pedig 
reformátusként bejegyeztetett 
(s erről húsz évvel később tudo¬ 
mással is bír), az a 
tradicionalistább református 
családok gyermeke. 


53 








Iskolakultúra 2015/3 


4. táblázat. A hallgató felekezetbe jegyzése és a zsidókkal való házasság elfogadása, 
ha a szülők legalább egyike egyetemi diplomával rendelkezik 



, 00 Zsidót 
nem fogadna 
el, vagy 
nem vála¬ 
szolt 

1,00 00 
Zsidót elfo¬ 
gadna há¬ 
zastársnak, 
élettársnak 

2,00 00 
Bárkit elfo¬ 
gadna há¬ 
zastársnak, 
élettársnak 


0 

90,0 


10,0 

100 

10 

1 római katolikus 

71,8 

19,6 

8,6 

100 

489 

2 református (kálvinista) 

82,0 

13,2 

4,8 

100 

167 

3 evangélikus (lutheránus) 

54,5 

39,4 

6,1 

100 

33 

4 izraelita (zsidó) 

33,3 

16,7 

50,0 

100 

6 

5 görög keleti (ortodox) 

66,7 

33,3 


100 

9 

6 görög katolikus 

100,0 



100 

18 

7 egyéb 

76,5 

17,6 

5,9 

100 

17 

8 nem keresztelték meg/egyik felekezetbe 
se jegyezték be 

62,4 

28,0 

9,5 

100 

189 


71,6 

20,4 

8,0 

100 

938 


Az előző táblához képest a leglátványosabb különbség, hogy az evangélikus diplomás 
szülők az átlagnál lényegesen fíloszemitább gyerekeket nevelnek fel, filoszemitizmusuk 
meghaladja még a szekuláris neveltetésü csoportét is. Különösen figyelemreméltó, hogy 
az univerzalizmus ezzel nem nő párhuzamosan. Mindenképpen kijelenthetjük tehát, hogy 
az evangélikus értelmiségi közeg lényegesen fíloszemitább, mint más közegek. 

Nem kevésbé érdekes, hogy az egyetemi diploma kettébontja az eredetileg homo- 
génnak tűnő mainstream blokkot, a katolikusokat átlag-közeli mértékben zsidóbaráttá s 
univerzalistává téve, míg a reformátusokat mindkét tekintetben az átlag alá lökve. A kál¬ 
vinista értelmiség szocializációs közegéről tehát elmondhatjuk: aki innen jön, az kevés¬ 
bé szereti a zsidókat, kevésbé, mint más keresztény értelmiségi családok gyermekei, és 
semmivel sem inkább, mint a nem diplomás reformátusok gyermekei. 

Természetesen a családi hátteret tovább lehetne részletezni aszerint, hogy gazdag¬ 
ság-szegénység, budapestiség, városiság és vidékiség mennyiben befolyásolja a zsidóba¬ 
rát szocializációt. De jelen írásunkban erre éppúgy nincsen tér, mint annak bemutatására, 
hogy melyek azok a karok (pl. az ELTE társadalomtudományi kara), sőt melyek azok a 
kisebb szakmák (pl. angoltanár), melyek kortárs közegként a filoszemitizmus emeltyűi. 

Jegyzetek 


1 A szöveg támaszkodik a Ki szereti a zsidókat? 
Magyar filoszemitizmus (http://konferenciakalauz.hu/ 
konferenciak/18277-ki-szereti-a-zsid-kat-magyar-fi- 
loszemitizmus) című konferencián elhangzott elő¬ 
adásomra. 

http://www.riskandforecast.com/useruploads/files/ 

politikaistrategiakaszelsojobboldallalszemben. 

pdf 

3 Az az igazság, hogy számos kutatás volt, ami ennél 
magasabb elfogadási arányt regisztrált. Kovács And¬ 
rás 1992-ben 1000 fős reprezentatív felsőoktatási 
mintán 37 százalékra mérte azon hallgatók arányát, 
akik számára „problémát jelentene összeházasodni 
valakivel, aki zsidó származású”, tehát logikailag 
akár a 60 százalékot is elérheti a zsidó házasfelet 
elfogadók aránya ( Kovács , 1997, 22. o.). Csepeli 
György és Murányi István 2010-es felmérése (http:// 
www.kritikaonline.hu/kritika_l lszeptokt-csepeli. 
html) szerint a lakosságban 41 százalék az elfogadók 
aránya — ők nem házastársra, hanem partnerre kér¬ 
deztek. A jelen tanulmányban idézett felmérés min¬ 
den etnikai csoportra jóval kisebb elfogadást mutat. 
Vélhetőleg arról van szó, hogy a kérdezők nem az 
egyes állításokat egyenként felmutató kártyát hasz¬ 
náltak, hanem a távolság skálát „egyben” ismertet¬ 
ték az interjúalanyokkal. Az interjúalanyok egy része 
annak ismeretében, hogy skáláról van szó, nem kívánt 
„szélső” álláspontot elfoglalni - hiszen általánosan 
megfigyelhető, hogy szinte bármely attitűdskála vég¬ 
pontjait diszpreferálják a kérdezettek. Viszont a zsidó 
házastársat elfogadók relatíve alacsony száma témánk 
szempontjából biztosabbá teszi, hogy ők „szeretik a 
zsidókat”. 

4 Természetesen itt a szófordulat, hogy egy csoport 
valamennyivel jobban kedveli a zsidókat, mint az 


átlag, azt jelenti csupán, hogy a vizsgált szempont¬ 
ból mennyire felülreprezentált körükben azok aránya, 
akik elfogadók. A közölt táblázatok nem redundánsak 
a szövegben leírt számokkal, de ugyanaz a tanulsá¬ 
guk. Aki a szövegben leírt számok számítási módjá¬ 
ra kíváncsi, az keresse fel az alábbi honlapot: http:// 
nagypetertibor.uni.hu/t/ 10401.xls. A honlap megszű¬ 
nése esetén annak másolata a „nagypetertibor.uni.hu” 
karaktercsoportra keresve elérhető lesz a világháló 
egy másik pontján. 

5 Bizonyos kis különbségek érzékeltetésére száza¬ 
lékszámok hányadosával operálunk. E módszer ter¬ 
mészetesen súlyosan megtévesztő lehet, ha bármely 
kategória telítődésközeli állapotban van, hiszen pl. 
ha egyik csoportra 20 százalékban jellemző valami, 
egy másik csoportra pedig 30 százalékban, akkor azt 
mondhatjuk, hogy másfélszer inkább jellemző valami 
a második csoportra, mint az elsőre. Viszont ha az 
első csoportra 80 százalékban jellemző valami, akkor 
a másik csoportra definíciószerűen nem lehet másfél¬ 
szer jellemzőbb ez a tulajdonság. Jelen adatbázisban 
minden számunk 30 százalék alatt marad! 

6 A tényleges vegyesházasságokról ma nincs megbíz¬ 
ható adatunk. Az 1926—1931. évkörben (egy sajátos 
korabeli beosztás logikája szerint) szembeállíthatjuk 
a „polgári” és a „munkás” családokban történt buda¬ 
pesti vegyesházasságokat. Ha valamiféle összehason¬ 
lítás egyáltalán értelmes, akkor itt a „polgári” vegyes¬ 
házasságok adataira lenne szükségünk. 1359 olyan 
pár volt, ahol a vőlegény és 1118, ahol a menyasszony 
volt zsidó. Akkor tehát a korabeli polgári házaspiacon 
mintha a nők 1,2-szer elfogadóbbak lettek volna, mint 
a férfiak. 

